Pistill sem Gauti Einarsson ritaði á vikudagur.is á Akureyri hefur farið víða í netheimum . Þar rekur hann kenningu sína um vel gifta karla . Kenningin á vel við hann , að eigin sögn . Hún gengur út á að karlar sem eiga framtakssamar og skýrar konur draga sig smám saman til hlés í allri framtakssemi . Þeir verða utan við sig , hætta að muna afmælisdaga og gleyma að gera hversdagslega hluti . Konan græjar allt hvort sem er . „ Skömmu eftir að við hjónin vorum búin að skipta um bíl var ég að keyra Þingvallarstrætið þegar ég mætti konunni minni undir stýri . Ég sá hana reyndar ekki glöggt en þekkti nýja bílinn okkar svo ég heilsaði henni glaðlega . Áttaði mig svo á því að ég var sjálfur að keyra bílinn nýja og konan mín sat við hliðina á mér , “ segir Gauti , í bráðfyndnum pistli . Í viðtali við þá Loga og Sigga í Síðdegisþættinum á K100 ítrekaði Gauti að hann sé ekki greindur með athyglisbrest og á auðvelt með einbeitingu . „ Það er helst að það séu verk sem krefjast þess að maður þurfi að rífa sig úr að ofan eða taka á honum stóra sínum . Þá kannski stígur maður upp en annars er maður bara eins og ljónakóngur , liggur bara undir trénu og horfir yfir dýrðina , “ sagði Gauti í bráðhressu viðtali við þá Loga og Sigga sem hlusta má á í spilaranum hér fyrir neðan .